
SPRENDIMAS
DĖL HUMANITARINĖS PAGALBOS SKYRIMO

2025 m.                              d. Nr. T-
Radviliškis

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos vystomojo bendradarbiavimo ir humanitarinės pagalbos įstatymo 11 straipsnio 1 ir 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 20 straipsnio 7 dalimi, Valstybės ir savivaldybių institucijų ir įstaigų humanitarinės pagalbos teikimo tvarkos aprašo, patvirtinto Lietuvos Respublikos Vyriausybės 2014 m. kovo 26 d. nutarimu Nr. 278 „Dėl Valstybės ir savivaldybių institucijų ir įstaigų humanitarinės pagalbos teikimo tvarkos aprašo patvirtinimo“ 94.5 punktu, atsižvelgdama į labdaros organizacijos „Avantgard“ 2025 m. birželio 6 d. Nr. 136/25 raštą ir Radviliškio r. Šeduvos gimnazijos direktorės 2025 m. birželio 10 d. Nr. S-159 sutikimą bei į Rusijos Federacijos karo veiksmus, šiurkščiai pažeidžiančius tarptautinės teisės normas bei tarptautines sutartis, prieš nepriklausomą Ukrainos Respubliką, Radviliškio rajono savivaldybės taryba nusprendžia:
.	Skirti humanitarinei pagalbai teikti Ukrainos Respublikos labdaros organizacijai „Avantgard“, adresu Zaliznychna g. 26, 29027 Chmelnyckis, Radviliškio rajono savivaldybės nuosavybės teise priklausantį Radviliškio r. Šeduvos gimnazijos patikėjimo teise valdomą ilgalaikį materialųjį turtą:
.	 Mokyklinį  M2 klasės autobusą „Iveco Daily 50C15“, valstybinis Nr. JZU 102, identifikavimo Nr. ZCFC250B705166999, inventorinis Nr. CA-00001814, įsigijimo kaina 2017 m. – 35 485,67 Eur., likutinė vertė 2025 m. birželio 30 d.– 0,29 Eur.
.	Mokyklinį M2 klasės autobusą „Volkswagen Crafter“, valstybinis Nr. JHC 648, identifikavimo Nr. WV1ZZZ2EZG6042064, inventorinis Nr. CA-00001720, įsigijimo kaina 2016 m. – 36 149,00 Eur, likutinė vertė 2025 m. birželio 30 d. – 0,00 Eur.
.	Pavesti Radviliškio r. Šeduvos gimnazijos direktoriui organizuoti Sprendimo 1 punkto įgyvendinimą teisės aktų nustatyta tvarka. 
.	Nurodyti, kad šis sprendimas ne vėliau kaip per vieną mėnesį nuo jo įteikimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo
rūmuose.

RADVILIŠKIO RAJONO SAVIVALDYBĖS TARYBOS SPRENDIMO PROJEKTO 
„DĖL HUMANITARINĖS PAGALBOS SKYRIMO“
AIŠKINAMASIS RAŠTAS

2025-06-09
Radviliškis

. Projekto rengimą paskatinusios priežastys, parengto projekto tikslai ir uždaviniai.
Parengto sprendimo projekto tikslas – skirti Ukrainos Respublikos labdaros organizacijai „Avantgard“ humanitarinei pagalbai teikti du mokyklinius M2 klasės autobusus.
. Projekto iniciatoriai (institucija, asmenys ar piliečių atstovai) ir rengėjai.
Sprendimo projekto iniciatorius – Savivaldybės administracijos Švietimo ir sporto skyrius, rengėjai – Savivaldybės administracijos Švietimo ir sporto skyrius.
. Kaip šiuo metu yra reguliuojami projekte aptarti teisiniai santykiai.
Mokykliniai M2 klasės autobusai nuosavybes teise priklauso Radviliškio rajono savivaldybei, juos pagal patikėjimo teisę valdo Radviliškio r. Šeduvos gimnazija.
. Kokios siūlomos naujos teisinio reguliavimo nuostatos, kokių teigiamų rezultatų laukiama.
Radviliškio r. Šeduvos gimnazijos direktorius įpareigojamas perduoti Ukrainos Respublikos labdaros fondui „Avantgard“ du mokyklinius autobusus. Pasekmės teigiamos, suteikiama humanitarinė pagalba Ukrainos Respublikai. Organizacija „Avantgard“ naudos šiuos autobusus savanoriškai civilių (ypač vaikų su tėvais ir pagyvenusių žmonių) evakuacijai iš pavojingų Ukrainos regionų. 
. Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Priėmus sprendimą, neigiamų pasekmių nenumatoma. 
. Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą. 
Perduodant Savivaldybei priklausantį turtą, bus sudaromi turto perdavimo aktai.
. Sprendimo projektui įgyvendinti reikalingos lėšos, finansavimo šaltiniai.
Sprendimui įgyvendinti papildomos biudžeto lėšos nereikalingos.
. Sprendimo projekto rengimo metu gauti specialistų vertinimai ir išvados.
Sprendimo projektas suderintas su savivaldybės administracijos juristu, kalbininku, direktore, vicemerais, meru ir Švietimo ir sporto skyriaus vedėju.
. Numatomo teisinio reguliavimo poveikio vertinimo rezultatai.
Vertinimas neatliekamas.
. Sprendimo projekto antikorupcinis vertinimas.
Sprendimo projektas antikorupciniam vertinimui neteikiamas.
. Kiti, iniciatoriaus nuomone, reikalingi pagrindimai ir paaiškinimai.
Radviliškio r. Šeduvos gimnazija 2025 m. balandžio 22 d. gavo 3 naujus mokinių pavėžėjimui skirtus autobusus.
. Pridedami dokumentai.
Ukrainos Respublikos labdaros organizacijos „Avantgard“ raštas.
Radviliškio r. Šeduvos gimnazijos sutikimas.



Švietimo ir sporto skyriaus vyriausioji specialistė	                                                Rūta Šadbarienė



